|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ. 1421 Αθήνα, 30/07/2020

**ΔΕΛΤΙΟ ΤΥΠΟΥ**

To Εργατικό Κέντρο Αθήνας εκφράζει την συμπαράστασή του στον δίκαιο αγώνα των εργαζόμενων στον όμιλο ΕΛΛΑΚΤΩΡ.

Σύμφωνα με ανακοίνωση του Σωματείου Μισθωτών Τεχνικών οι εργαζόμενοι κι οι εργαζόμενες που παραμένουν, μετά τις εκαντοντάδες απολύσεις της τελευταίας διετίας της «αναδιάρθρωσης», τώρα καλούνται να «συναινέσουν» στο τελεσίγραφο και να αποδεχτούν σημαντικές μειώσεις μισθών. Ακόμα και εάν οι εργαζόμενοι αποδεχτούν τις μειώσεις μισθών δε διασφαλίζουν τη θέση εργασίας τους, καθώς το πρόγραμμα μαζικών απολύσεων συνεχίζεται κανονικά, ενώ όσοι δεν αποδεχτούν τη μείωση μισθού απειλούνται με απόλυση μέχρι 31/8/2020.

Οι συνάδελφοι τεχνικοί δεν είναι μόνοι. Καλούμε τη Διοίκηση του ομίλου ΕΛΛΑΚΤΩΡ να πάρει πίσω αμέσως το κατάπτυστο αντεργατικό τελεσίγραφο και δηλώνουμε ότι το Εργατικό Κέντρο Αθήνας θα στηρίξει κάθε κινητοποίηση των εργαζομένων για την ακύρωση του αντεργατικού σχεδίου.

**Το Δ.Σ.**